《防秋登嘉峪楼纪事 其一》
明代·陈其学

铁骑行边倚佩刀，西风历历几亭皋。孤城斗着黄云脊，万堞斜连白雪尻。

属国书通传旧县，磨崖剑气定谁曹。一声肠断梅花引，隐几侵寻早二毛。

作者简介：（约1513—1593）明山东蓬莱人，号竹庵，一号行庵。陈鼎子。嘉靖二十三年进士。授行人，擢御史。沉静自守，不事趋谒。尝以钱法及盐政事劾锦衣卫陆炳。累升总督陕西、宣大军务，守边甚严，击斩叛人丘富等。官至南京刑部尚书，致仕归。卒谥恭靖。